b'\n_START_ARTICLE_\nSovjetunionens statsminister\n_START_PARAGRAPH_\nSovjetunionens statsminister er den informative betegnelsen p\xc3\xa5 et embede i Sovjetunionen, som eksisterte i perioden 1923\xe2\x80\x931991 under forskjellige navn. Benevnelsen ble i praksis bare brukt i en kortere periode i 1991._NEWLINE_Under Vladimir Lenin var statsministeren regjeringssjef i Sovjetunionen. De viktigste beslutninger ble likevel foretatt av Politbyr\xc3\xa5et i Sovjetunionen. Etter Lenins bortgang ble den reelle makten overf\xc3\xb8rt til kommunistpartiets generalsekret\xc3\xa6r, og statsministeren ble mer eller mindre redusert til en gallionsfigur._NEWLINE_Ettersom en rekke sovjetledere til tider var innsatt i begge embedene samtidig, ble kommunistpartiets generalsekret\xc3\xa6r ofte omtalt som \xc2\xabSovjetunionens statsminister\xc2\xbb i vestlige media. Leonid Bresjnev ble f.eks. ofte kalt \xc2\xabSovjetunionens statsminister\xc2\xbb, selv om han aldri ble innsatt i dette embedet.'